Hauler+Rebecka






 * Windows 8**


 * Windows 8 ** este cea mai recentă versiune a sistemului de operare de la [|Microsoft Windows] . Windows 8 extinde suportul pentru o plajă mai largă de dispozitive, incluzând, dar nelimitându-se la [|computere desktop], [|computere portabile] și [|tablete] , edițiile ce se pot executa pe aceste dispozitive depinzând de arhitectura procesorului sistemului: [|x86] , [|x64] sau [|ARM].

Windows 8 include în toate edițiile interfața grafică cu utilizatorul [|Modern] și posibilitatea de instalare de la [|Windows Store] și de folosire a aplicațiilor concepute pentru această interfață. Interfața [|Modern] reprezintă modul implicit de interacționare cu Windows 8 și nu poate fi dezactivată în niciuna din edițiile Windows 8. Pe de altă parte, regulile de design și interfață [|Windows Aero] incluse în Windows 8 au fost modificate pentru îmbunătățirea autonomiei dispozitivelor mobile și ușurința în utilizarea cu degetul: ferestrele nu mai au cadru transparent în tema Aero, iar ferestrele au butoane de acțiune mari, simplificate și nu mai au margini rotunjite. De altfel, numele [|Aero] nu mai este folosit în denumirile funcțiilor ce fac parte din această caracteristică (de exemplu [|Aero Peek] e redenumit Peek).

Cei care preferă interfaţa clasică pentru PC sunt întâmpinaţi cu un Windows Explorer  asemănător celui din Windows 7, dar modificat pentru mai multă eficienţă în desfăşurarea operaţiilor uzuale şi optimizat pentru o mai bună compatibilitate cu ecranele tactile. Pentru scopul propus, interfaţa Windows Explorer a fost utilată cu o colecţie generoasă de icon-uri cu diferite dimensiuni, menită să faciliteze îndeplinirea operaţiilor comune, cum ar fi mutarea unor fişiere folosind interfaţa touchscreen şi nu neapărat tastatura şi mouse-ul.

** Optimizări pentru tablete **

Versiunea pentru tabletă a interfeţei din Windows 8 a fost botezată ** Metro UI **. Fără ferestre şi meniuri complicate, interfaţa Metro cucereşte printr-un design elegant şi dinamic. În loc de butoane neatrăgătoare, înghesuite într-un spaţiu cât mai mic, avem elemente grafice bine diferenţiate şi concepute din start pentru a fi controlate folosind nimic altceva decât stylus-ul sau degetele.

Interfaţa Metro este soluţia găsită de Microsoft pentru depăşirea limitărilor specifice sistemelor de operare Windows tradiţionale, bazate pe un design care pur şi simplu nu poate fi adaptat pentru a funcţiona eficient şi cu dispozitive care nu sunt echipate cu mouse şi tastatură.

Dacă pentru unii dintre noi interfaţa Metro va părea deja familiară, asta se datorează alegerii unui design nu tocmai nou, ce împrumută elemente specifice platformei Windows Phone , dar şi defuncta linie de media playere **Zune **. Ambele interfeţe sunt caracterizate de forme geometrice simple, text clar şi uşor lizibil, respectiv efecte de scroll puţin sofisticate dar cu un impact vizual pronunţat.

Aplicaţiile prezente în ecranul de start sunt organizate în grupuri dimensionate astfel încât să utilizeze cât mai eficient spaţiul disponibil pe ecran. Putem muta după bunul plac aplicaţii dintr-un grup în altul, trăgând pur şi simplu de acestea cu ajutorul degetelor, fără a trebui să ţinem mai întâi apăsat pe icon-ul aplicaţiei, cum este cazul platformei Windows Phone. Pentru a muta o aplicaţie în alt grup avem însă nevoie de **gesturi multitouch **. Mai exact, ţinem icon-ul aplicaţiei cu un degetul mânii stângi şi derulăm în grupul următor folosind mâna dreaptă.

Noua interfaţă Windows Explorer este în mod evident optimizată pentru ecrane tactile, fiind utilată cu un set cuprinzător de icon-uri prin care putem îndeplini cele mai comune operaţiuni, cum ar fi selectarea şi mutarea de fişiere. În timp ce utilizatorii de tablete şi cei care abia acum învaţă să folosească PC-ul vor aprecia cu siguranţă noua interfaţă, cei obişnuiţi să folosească îndeosebi comenzi realizate din tastatură şi mouse ar putea fi mai degrabă incomodaţi de aceasta.
 * Windows Explorer în generaţia Windows 8 **

CV-Europass: